[{"text_idx": "#000002", "text": "Dum longa tempo plastaj enpakaj\u0302oj estis konsiderataj la plej bona ebleco protekti fruktojn kaj legomojn.\nGermanaj nutraj\u0302vendejaj c\u0302enoj nun testas alian vojon."}, {"text_idx": "#000003", "text": "La nutraj\u0302a komerco trovig\u0302as en problema situacio.\nPlastaj enpakaj\u0302oj por kukumoj, avokadoj kaj aliaj legomoj kaj fruktoj estas tabuaj por pli kaj pli da klientoj.\nSed sen la protekta plasta envolvaj\u0302o fruktoj kaj legomoj ofte pli rapide farig\u0302as malbonaspektaj kaj tiel nevendeblaj."}, {"text_idx": "#000004", "text": "La du plej grandaj germanaj komercaj c\u0302enoj por nutraj\u0302oj pro tio nun testas novajn teknikojn por teni la putreman varon pli longe fres\u0302a ankau\u0306 sen plasta envolvaj\u0302o.\nHelpu tiucele maldikega mang\u0302ebla protekta kovraj\u0302o kiu metig\u0302as rekte sur la s\u0302elon de la fruktoj."}, {"text_idx": "#000005", "text": "Jam fine de la pasinta jaro la plej granda komerca c\u0302eno por nutraj\u0302oj komencis vendi en elektitaj superbazaroj avokadojn sur kiuj trovig\u0302is tia \"dua hau\u0306to\".\nG\u0302i malrapidigu la perdig\u0302on de akvo kaj la enpenetrig\u0302on de oksigeno.\nAmbau\u0306 estas c\u0302efaj kau\u0306zoj por la rapida putrig\u0302o de la fruktoj.\nDanke al la kovraj\u0302o la delikataj fruktoj restu fres\u0302aj du- g\u0302is trifoje pli longe ol sen protekta kovraj\u0302o."}, {"text_idx": "#000007", "text": "La c\u0302efa konkuranto en Germanio nun sekvas tiun ekzemplon ofertante avokadojn kiuj estas prilaboritaj per simila sistemo.\nLa kovraj\u0302o en tiu kazo konsistas el natura sukero, celulozo kaj plantaj oleoj.\nAnkau\u0306 g\u0302i estas bone mang\u0302ebla kaj bone digestebla.\nLa konzerno esperas per tio subteni siajn klientojn en la batalo kontrau\u0306 mals\u0302paro de nutraj\u0302oj."}, {"text_idx": "#000009", "text": "Kaj la klopodoj pri evitado de plastaj\u0302oj ec\u0302 plifortigis la problemon.\nLau\u0306 informo de faka gazeto ekzemple la rezigno pri plastaj envolvaj\u0302oj c\u0302e porsalataj kukumoj kondukis al tio ke dum la pasinta au\u0306tuno signife pli da hispanaj kukumoj devis esti detruitaj, c\u0302ar ili ne estis eltenintaj la longan transportan vojon sen damag\u0302o."}]